
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 212
                                                          din 28 decembrie 2017
    privind aprobarea vânzării unui teren către o persoană juridică și
 însușirea unui raport de evaluare
   
Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 31.731/24.11.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighișoara cu nr. 15.709/13.06.2017, prin care S.C. Sefar S.R.L. solicită cumpărarea terenului în suprafață de 25.000 mp., situat în Municipiul Sighișoara, str. Lalelelor, nr. 16, înscris în C.F. nr. 50937, sub nr. cad. 50937 și care face obiectul contractului de concesiune nr. 2/21504/13/13022/01.11.2012, încheiat între Municipiul Sighișoara și  S.C. Sefar S.R.L.;

Având în vedere dispozițiile Capitolului VI – Drepturile și obligațiile părților, pct. B – Concesionarul, art. 15, lit. m) din contractul de concesiune nr. 2/21504/13/13022/01.11.2012, încheiat între Municipiul Sighișoara și  S.C. Sefar S.R.L., precum și pct. 10.16 din Caietul de sarcini aprobat prin Hotărârea Consiliului Local Sighișoara nr. 50/2007 privind aprobarea concesionării unor terenuri, care prevăd că, după realizarea investiției și întabularea acesteia, concesionarul poate cumpăra terenul;

Având în vedere că, prin adresa înregistrată la Municipiul Sighișoara sub nr. 27.990/18.10.2017, S.C. Sefar S.R.L. a pus la dispoziția Municipiului Sighișoara documente privind valoarea investițiilor executate, precum și extrasul C.F. nr. 50937 actualizat, ca dovadă a realizării investițiilor conform prevederilor și valorilor din contractul de concesiune mai sus amintit, respectiv construcții - hale și a întabulării acestora;

Având în vedere Raportul de evaluare, înregistrat la Municipiul Sighișoara sub nr. 33.218/08.12.2017, privind terenul în suprafață de 25.000 mp., situat în Municipiul Sighișoara, str. Lalelelor, nr. 16, înscris în C.F. nr. 50937, sub nr. cad. 50937, întocmit de către S.C. Nits  S.R.L. prin evaluator ANEVAR arh. Alexandru Tiberiu Nits, conform căruia valoarea finală a terenului mai sus menționat este de 2.469.331 lei;

Având în vedere valoarea de inventar a terenului mai sus amintit, care, potrivit Fișei de evidență a bunului imobil este de 2.460.048,45 lei;

Având în vedere prevederile art. 123 alin. (3) din Legea nr. 215/2001, Legea administrației publice locale, republicată, cu modificările și completările ulterioare;

Având în vedere că, prin vânzarea acestui teren nu sunt afectate planurile de sistematizare şi că terenul nu face obiectul Legii nr. 10/2001, republicată, cu modificările și completările ulterioare și al  Legii nr. 247/2005;

Având în vedere prevederile Legii nr. 287/2009 privind Codul Civil, republicată, cu modificările și completările ulterioare și cele ale Legii nr. 213/1998 privind bunurile proprietate publică, cu modificările și completările ulterioare, cu precădere cele ale art. 4;
Având în vedere prevederile Hotărârii Consiliului Local Sighișoara nr. 10/28.01.2010 privind stabilirea unor proceduri pentru vânzarea bunurilor, construcțiilor, terenurilor din patrimoniul municipiului și întocmirea documentațiilor cadastrale;
Având în vedere că, prin vânzarea acestui teren se aduc venituri suplimentare la bugetul local;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 31.730/24.11.2017, prin care se propune vânzarea directă a suprafeței de 25.000 mp., teren aferent construcției, situat în Municipiul Sighișoara, str. Lalelelor, nr. 16, înscris în C.F. nr. 50937, sub nr. cad. 50937, către S.C. Sefar S.R.L. și însușirea raportului de evaluare al terenului deja menționat, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;

În temeiul art. 36 (2) lit. „c”, (5) lit. „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

      H O T Ă R Ă Ş T E:

Art. 1. Se aprobă vânzarea directă a suprafeței de 25.000 mp., teren aferent construcției, situat în Municipiul Sighișoara, str. Lalelelor, nr. 16, înscris în C.F. nr. 50937, sub nr. cad. 50937, către S.C. Sefar S.R.L., cu sediul în Municipiul Sighișoara, str. Lalelelor, nr. 14, proprietara construcțiilor înscrise în C.F. nr. 50937, sub nr. cadastral 50937-C1 și 50937-C2, edificate pe acesta.

Art. 2. (1) Se însușește Raportul de evaluare – anexa nr. 1 la prezenta hotărâre, al terenului situat în Municipiul Sighișoara, str. Lalelelor, nr. 16, înscris în C.F. nr. 50937, sub nr. top. 50937, în suprafață de 25.000 mp.

(2) Prețul de vânzare este de 2.469.331 lei.
(3) Plata prețului se va efectua în conformitate cu prevederile Hotărârii Consiliului Local Sighișoara nr. 10/28.01.2010 privind stabilirea unor proceduri pentru vânzarea bunurilor, construcțiilor, terenurilor din patrimoniul municipiului și întocmirea documentațiilor cadastrale.

(4) Dacă în termen de maxim 60 de zile de la data adoptării prezentei, nu se va achita cel puțin avansul de 30% din prețul de vânzare, terenul va fi reevaluat.

Art. 3. Vânzarea propriu-zisă a terenului al cărui preț s-a stabilit conform prevederilor art. 2 din prezenta hotărâre, în înțelesul prevederilor Legii nr. 287/2009 privind Codul civil, republicată, cu modificările și completările ulterioare, se va perfecta prin act autentic la un birou notarial public din Municipiul Sighișoara.

Art. 4. Se împuternicește domnul Ovidiu - Dumitru Mălăncrăvean, Primarul Municipiului Sighișoara, să semneze contractul de vânzare-cumpărare pentru terenul a cărui vânzare s-a aprobat și al cărui preț de vânzare s-a stabilit, potrivit art. 1 și art. 2 alin. (2) din prezenta hotărâre.

Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare - Direcţia Economică şi Biroul Juridic din cadrul Municipiului Sighişoara.

Art. 6. Prin grija doamnei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel                
                                Contrasemnează/Avizat pentru legalitate

                   SECRETAR,



                     Bizo Anca

(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Arhitectul Șef;

  2 ex. Direcţia Administrarea Patrimoniului;
  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;

  1 ex. S.C. Sefar S.R.L.
12 ex. 

B.A.
